**ХАВСРАЛТ 2. ДИПЛОМЫН АЖЛЫН ТӨСӨЛ БИЧИХ ЗААВАР**

**ДИПЛОМ АЖЛЫН ТӨСӨЛ БИЧИХ ЗААВАР**

Тухайн оюутан төгсөлтийн дипломын ажил бичихийн тулд эхлээд дипломын ажлын төсөл бичих шаардлагатай бөгөөд Экономиксийн тэнхимээс дипломын ажил бичих ерөнхий удирдамжид заасны дагуу дипломын ажлын төслийг зөвшөөрснөөр дипломын ажлыг бичиж эхэлнэ. Дипломын ажлын төсөл нь дараах бүтэцтэй байна.

1. **СУДАЛГААНЫ АСУУДЛЫГ ТОДОРХОЙЛОХ**
2. **СУДЛАГДСАН БАЙДАЛ**
3. **СУДАЛГААНЫ ЗОРИЛГО, ЗОРИЛТ**
4. **СУДАЛГААНЫ ТААМАГЛАЛ**
5. **СУДАЛГАА ХИЙХ АРГА, АРГАЗҮЙГЭЭ ТОДОРХОЙЛОХ**
6. **СУДАЛГААНД АШИГЛАХ ӨГӨГДЛИЙГ СОНГОХ**
7. **СУДАЛГААНААС ХҮЛЭЭГДЭЖ БУЙ ҮР ДҮН**
8. **АШИГЛАСАН МАТЕРИАЛ**

**СУДАЛГААНЫ АСУУДЛЫГ ТОДОРХОЙЛОХ:** Өнөөгийн практик болон онолын түвшинд шийдэл нь хүлээгдэж буй сонирхолтой асуултуудыг олох, улмаар эдгээр асуултаас судалгааны ямар асуудал урган гарч тодорхойлно.

**СУДЛАГДСАН БАЙДАЛ:** Судалгааны асуудлын харьяалагдах судалгааны талбарын судлагдсан байдлыг бүхэлд нь хамрах товч, **оновчтой** танилцуулгыг онол болон практикийн түвшинд хийнэ.

**СУДАЛГААНЫ ЗОРИЛГО, ЗОРИЛТ:** Судалгааны асуудлын хүрээнд дипломын ажлын зорилгыг тодорхойлж, энэхүү зорилгод хүрэхийн тулд ямар зорилтууд дэвшүүлж байгаа талаар сийрүүлнэ.

**СУДАЛГААНЫ ТААМАГЛАЛ:** Судалгааны асуудлын шийдлийн хувьд тухайн оюутан ямар байр суурьтай байгаа, мөн өөрийн зүгээс дэвшүүлж буй судалгааны асуудалтай холбоотой таамаглалуудыг логик дэс дараа-тай тодорхойлж бичих бөгөөд яагаад эдгээр таамаглалыг тавьж байгаа үндэслэлүүдээ дэлгэрэнгүй тайлбарлана. Өөрийн байр суу-рийг дэмжихийн тулд бусад судалгааны ажлаас эш татах боломжтой.

**СУДАЛГАА ХИЙХ АРГА, АРГАЗҮЙГЭЭ ТОДОРХОЙЛОХ:** Судалгааны зорилго, зорилтод хүрэхийн тулд экономикс, статистик, эконометрикс, математикийн ямар арга, аргазүй ашиглахаа тодорхойлно.

**СУДАЛГААНД АШИГЛАХ ӨГӨГДЛИЙГ СОНГОХ:** Үндэслэлтэй, сайн судалгаа хийх нэг үндэс бол маргаангүй тоон өгөгдлөл юм. Иймээс судал-гаанд ашиглах тоон өгөгдлийн эх сурвалжийг тодорхойлж сонгох, мөн судалгааны арга, аргазүйд тохируулан ашиглах тоон өгөгдлөө хэрхэн боловсруулах талаар бичнэ.

**СУДАЛГААНААС ХҮЛЭЭГДЭЖ БУЙ ҮР ДҮН:** Дипломын ажлын судалгааны таамаглалын хүрээнд төсөөлөгдөж буй үр дүнгийн талаарх өөрийн байр суурийг тодорхойлж бичнэ.

**АШИГЛАСАН МАТЕРИАЛ:** Шууд ба шууд бус хэлбэрээр ашигласан материалуудыг (эрдэм шинжилгээний өгүүлэл, судалгааны тайлан, ном, өгөгдлийн эх сурвалж гэх мэт) **APA** загварын дагуу бичнэ.

|  |  |  |  |
| --- | --- | --- | --- |
| **Д/Д** | **ХИЙГДЭХ АЖИЛ** | **ХУГАЦАА**  (долоо хоног) | **ХЭМЖЭЭ**  (нүүр хуудас) |
| **1** | Судалгааны асуудлыг тодорхойлох | 2 | 1-2 |
| **2** | Судлагдсан байдал | 3 | 5-7 |
| **3** | Судалгааны зорилго, зорилт | 1 | 2-3 |
| **4** | Судалгааны таамаглал | 1 | 3-5 |
| **5** | Судалгаа хийх арга, аргазүйгээ тодорхойлох | 1 | 2-3 |
| **6** | Судалгаанд ашиглах өгөгдлийг сонгох | 1 | 1-2 |
| **7** | Судалгаанаас хүлээгдэж буй үр дүн | 1 | 1-2 |
| **8** | Ашигласан материал | - |
|  | **НИЙТ** | **10** | **15-24** |